***KINNITATUD***

***direktori 02.09.2019***

***käskkirjaga nr 1-9/32***

**ÕPPEKAVA**

**1. ÕPPEKAVA NIMETUS**

**AUTOJUHI TÄIENDUSKOOLITUS**

**2. ÕPPEKAVA RÜHM**

Transporditeenused

**3. ÕPPEKAVA KOOSTAMISE ALUS**

Majandus- ja taristuministeeriumi 06.06.2018 määrus nr 29 “Autojuhi ameti- ja täiendkoolituse kord, koolituse õppekavad, nõuded autojuhi koolituse korraldamise õppekavale ja õppekava koostamisele, nõuded autojuhi teadmistele ja oskustele ning pädevustunnistuse vorm”.

**4. KOOLITUSE MAHT JA ÕPPEVORMID**

Maht: 35 akadeemilist tundi.

**5. ÕPIKESKKOND**

Koolituse asukoht: Kuressaare Ametikool, Kohtu 22, Kuressaare

Õppeklassid ja õppetööks vajalikud ruumid võimaldavad õppekava täitmise ettenähtud tasemel.

Õppeklassid on varustatud vajalike seadmete ja töövahenditega.

**6. SIHTGRUPP JA ÕPPE ALUSTAMISE TINGIMUSED**

Koolitus on mõeldud inimesele, kellel on olemas veoautojuhti pädevustunnistus või vastav kirje juhiloal.

Ametikoolituse alusõppe nõudest vabastatakse juht, kellele on antud C1-, C1E-, C- või CE-kategooria juhiluba enne 2009. aasta 10. septembrit.

Õppe alustamiseks esitab õppija koolile:

1. juhiuba;
2. isikut tõendav dokument;
3. pädevustunnistuse, kui juhiloal puudub märge;
4. eelnevalt väljastatud tunnistused koolituste kohta, kui isik soovib eelnevaid koolitusi arvestada (VÕTA)

**7. EESMÄRK**

Täienduskoolituse õppekava eesmärk on süvendada teadmisi õppekavas ettenähtud teemadedes ja valdkondades ning värskendada tööks vajalikke oskusi ja teadmisi keskendudes eelkõige liiklusohutusele, säästlikule sõidule ning töö- ja puhkeajale.

**8. ÕPIVÄLJUNDID**

**Vedude korraldus**

* teab veoseveo korraldust reguleerivaid õigusakte, erinevaid veoliike ja veoseveol nõutavaid dokumente, nende tähendust ja täitmist autojuhile vajalikus ulatuses;
* teab erinevusi Euroopa Liidu ja kolmandate riikude vedudel, tollipiiride ületamisel;
* teab autojuhi õigusi, kohustusi ja vastutust veose laadimisel, kinnitamisel ja katmisel.

**Sõidumeerik, töö- ja puhkeaeg**

* kasutab autojuhi töös vajalikul tasemel mehaanilise ja digitaalse andmesalvestusega sõidumeerikut, salvestab sõidumeerikus nõutavaid andmeid, teeb digitaalse andmesalvestusega sõidumeerikust väljatrükke ja sisestab sellesse vajalikke andmeid ning kannab sõidumeeriku salvestuslehele või väljatrükile käsitsi kandeid;
* teab sõidu- ja puhkeaja planeerimise ja arvestamise valdkonnaga seonduvaid nõudeid ning oskab analüüsida juhikaardil töö- ja puhkeaja seisu.

**Liikluspsühholoogia**

* teab autojuhi tööks vajalikke põhiteadmisi liikluspsühholoogias ning autojuhi tööd mõjutavaid tegureid, sh isiksuse eripärad, väsimus, stress, alkohol, narkootikumid, erinevad haigused.

**Säästlik ja kaitslik juhtimine, liiklusohutus**

* teab sujuva, ohutu, riske vältiva ning keskkonda säästva sõiduviisi põhimõtteid ja rakendab neid;

**Sõiduki juhtimine rasketes tee- ja ilmastiku oludes**

* teab erinevates tee- ja ilmastiku oludes sõitmise põhimõtteid, ohutust mõjutavaid tegureid ning ohu ennetamise põhimõtteid.

**Logistika ja transpordiökonoomika alused**

* mõistab logistikavaldkonda kui tervikut ja teab selle osatähtsust majanduses;
* teab transpordiökonoomika aluseid ja veoettevõtte kuluarvestuse põhimõtteid.

**9. ÕPPE SISU**

|  |  |
| --- | --- |
| **Vedude korraldus**  Autoveo-ettevõtja tegevusalal tegutsemise nõuded veoseveol. Euroopa Liidu ja Eesti õigusaktid ja nende viimased muudatused. Tegevusload ja piirangud veonduses. Tegevuslubade väljaandmise kord. Tasuline ja omakulul korraldatav veosevedu.  Veosevedu. Pakendite materjal ja liigid. Pakendite märgistamine käsitlusmärgistusega, märgistuse tähendus. Konteinerid, kaubaalused, liigitus, mõõtmed ja kasutamise kord.  Kiiresti riknevate toiduainete vedu. Erinõuded kiirestiriknevate toiduainete veol. Nõuded kiirestiriknevate toiduainete veol kasutatavatele autodele ja haagistele.  CMR konventsioon ja võlaõigus. Vedaja vastutus, vastutuse ulatus ja piiramine. Vastutusest vabanemise juhud. Autojuhi kohustused vedaja vastutuse kandjana. Veoste saatjalt vastuvõtmine veoks, erijuhud. Veoste üleandmine saajale, erijuhud. CMR veokiri/saatekiri.  Rahvusvaheline autovedu. Õigusaktid, nõuded ettevõtjale, nõuded veole, nõuded sõidukile ja selle juhile.  TIR konventsioon. Süsteemi põhialused, tagatise süsteem, pädevate asutuste roll tagatise süsteemis. Aktsepteeritud veovahendid ja tollitõkendid.  Suuremõõtmeline ja/või raskekaaluline autovedu. Eestis lubatud veoste suurimad mõõtmed ja massid. Teistes riikides lubatud suurimate mõõtmete ja masside leidmine. Nõutab dokumentatsioon, kooskõlastused, load. Nõutav lisavarustus ja tähistus. | 8 auditoorse töö tundi |
| **Sõidumeerik, töö ja puhkeaeg. Sõidumeeriku kasutamise praktika**  Mehaanilise ja digitaalse andmesalvestusega sõidumeeriku kasutamine.  Autojuhtide sõiduaegade kestus ja lubatavad kõrvalekaldumised.  Kohustuslikud vaheajad ja lubatavad kõrvalekaldumised. Kohustuslikud puhkeajad ja lubatavad kõrvalekaldumised.  Käsitsi tehtavad kanded. Näiteid praktikast töö- ja puhkeaja kasutamise kohta, erinevate situatsioonide analüüs. Järelevalve liikluses ja veoettevõtja juures. Karistused nõuete rikkumise korral. Rikkumiste liigitus. Kõige raskemad rikkumised. | 8 auditoorse töö tundi  4 praktika õpe |
| **Liikluspsühholoogia**  Autojuhi tööd mõjutavad tegurid:  tähelepanu, isiksuse eripärad (näiteks riskialdis käitumine, agressiivsus jne), väsimus, stress, alkohol, narkootikumid, erinevad haigused. | 4 auditoorse töö tundi |
| **Säästlik ja kaitslik juhtimine, liiklusohutus**  Liiklusohutusalaste teadmiste täiendamine: mitmesuguste liiklusolukordade analüüs ja hindamine; riske vältiva käitumisviisi kujundamine.  Juht ja sõiduk erinevates liiklusolukordades: teisi liiklejaid ja ümbritsevat looduskeskkonda arvestava hoiaku kujundamine; piisava ohutunde kasvatamine asjatu riski vältimiseks liikluses; võimalike ohuolukordade ennetamine; ohutu, sujuva ja keskkonnasäästliku sõidumaneeri kujundamine. | 4 auditoorse töö tundi |
| **Sõiduki juhtimine rasketes tee- ja ilmastiku oludes**  Erinevates tee- ja ilmastikuoludes sõitmise põhimõtted, ohutust mõjutavad tegurid ning ohu ennetamise põhimõtted. | 3 auditoorse töö tundi |
| **Logistika ja transpordiökonoomika alused**  Transpordilogistika alused, logistika osatähtsus majanduses. Logistika eesmärgid, funktsioonid. Tarneahel.  Transpordiökonoomika alused. Omahinna mõiste ja selle kujunemine veonduses. Praktilised näited, arvutamine. Omahinna kulude ja tulude elemendid. Autojuhi osa omahinna kulude ja tulude kujundamisel. Praktilised näited, arvutamine. | 4 auditoorse töö tundi |
| **TUNNID KOKKU** | 35 tundi |

**10. ÕPPEMEETODID**

Loeng, töölehtede täitmine, vestlus, arutelu, analüüsid, grupitöö, praktiline harjutamine sõidumeeriku simulaatoril.

11. ÕPPEMATERJALID

Koolitatavale jääb konspekt ja jaotusmaterjal.

Autoveoseadus <https://www.riigiteataja.ee/akt/126062018023>

Tuuna, P. (2015). *Sõidukijuhi töö-, sõidu- ja puhkeaja korraldus*. <https://www.ti.ee/fileadmin/user_upload/Soidukijuhi_kasiraamat.pdf>

Veoste laadimise ja kinnitamise eeskiri <https://www.riigiteataja.ee/akt/201504>

Võlaõigusseadus <https://www.riigiteataja.ee/akt/120022019008>

– 42. peatükk “Veoleping “ 1. jagu “Kaubaveoleping”

**12. NÕUDED ÕPINGUTE LÕPETAMISEKS, HINDAMISMEETODID JA –KRITEERIUMID**

Õppekava on läbitud 100% ulatuses ja õpiväljundid saavutatud.

Autojuhi täienduskoolitus lõpeb teoreetiliste teadmiste eksami sooritamisega koolitusasutuses.

Eksami eesmärgiks on selgitada objektiivselt välja õppijate teadmised, oskused ja hoiakud kogu õppekava ja selle üksikute teemade osas. Vajadusel antakse õpilasele koolitusasutuses lisakoolitust teoreetiliste teadmiste ja praktiliste oskuste täiendamiseks.

Teoreetiliste teadmiste eksami küsimustik haarab õppekava sisu kõigi teemade ulatuses. Teoreetiliste teadmiste eksam on sooritatud, kui eksamineeritav vastab õigesti vähemalt 70% küsimustest. Teoreetiliste teadmiste eksamil on küsimusi vähemalt 25.

**14. KOOLITUSE LÄBIMISEL VÄLJASTATAV DOKUMENT**

Tunnistus – õpiväljundid on saavutatud.

Tõend – õpiväljundid on saavutamata, ei täitnud hindamiskriteeriume.

**15. KOOLITAJA KOMPETENTSUST TAGAVA KVALIFIKATSIOONI VÕI ÕPI- VÕI TÖÖKOGEMUSE KIRJELDUS**

**Margus Kivi**, margus.kivi@ametikool.ee

Tallinna Tehnikakõrgkool 2007 , rakenduskõrgharidusõpe, autotehnika

Tallinna Ülikool 2007 – 2008, kutsepedagoogika 320 tundi

Kutsed:

2011 Autotehnik II, tähtajatu

2019 Kutseõpetaja, tase 6

Mootorsõidukijuhi õpetaja tunnistus nr ÕT 004893. Lubatud õpetada A, B, BE, C, CE, D kategooria mootorsõidukijuhti.

Kuressaare Ametikooli autoerialade kutseõpetaja ja autokooli õpetaja alates september 2007 aasta.

**Lenno Põder**; Lenno30@gmail.com

Tartu Ülikooli Pärnu kolledž 2003 – ettevõtlus ja ärijuhtimine

Mainori Kõrgkool 2008 – mootorsõidukijuhi õpetaja koolitus A, B, C, D, E kategooriad (40 AP)

AS Aide 2007 – 2011 – autokooli tegev -/asejuht, õpetaja

Eesti Autokoolide Liit 2009 – 2011 – asjaajaja, infojuht

Alates 2011 SA Pärnumaa Ettevõtlus- ja Arenduskeskus – ettevõtluskonsultant, projektijuht

Alates 2011 OÜ Ametikoolitus – juhatuse liige, koolituste korraldaja ja läbiviija

**16. TUNDIDE JAOTUS**

|  |  |  |
| --- | --- | --- |
| **Õppeaine nimetus** | **Tundide arv** | **Lektor** |
| Vedude korraldus | 8 | Lenno Põder/ Margus Kivi |
| Sõidumeerik, töö ja puhkeaeg. Sõidumeeriku kasutamise praktika | 8+4 | Lenno Põder |
| Liikluspsühholoogia | 4 | Margus Kivi |
| Säästlik ja kaitslik juhtimine, liiklusohutus | 4 | Margus Kivi |
| Sõiduki juhtimine rasketes tee- ja ilmastiku oludes | 3 | Margus Kivi |
| Logistika ja transpordiökonoomika alused | 4 | Lenno Põder/Margus Kivi |